80 
fy: 
til den zoologiske Have fra forskjellige Steder i Sjælland. 
Engang bragtes der ham endogsaa nogle store Unger af 
den, tagne et Par Mile fra Kjøbenhavn. Ved Flensborg skal 
den forekomme temmelig hyppigt om Vinteren. Dågen til- 
bringer den sovende paa et mørkt Sted, og den jager kun 
om Natten paa Marker, i Haver og paa Enge. Den er en 
Standfugl, der flokker sig om Vinteren i stræng Kulde, men 
ellers fører et ensomt Liv. 
Den hjerteformige Indfatning af Ansigtet giver Sløruglen 
et komisk Udseende. Den er aldeles ikke sky og sover 
undertiden saa fast om Dagen, at den lader sig fange med 
Hænderne. I Fangenskab viser den mere Enfoldighed og 
dum Trodsighed end Ondskab og bliver let tam. Dens 
Ophold paa de uhyggeligste Steder og dens hæslige, snor- 
kende Stemme, har givet Overtroen Stof til mange Spøgelse- 
historier. 
Saasnart Tusmørket frembryder, flyver den påa Rov og 
driver sin Jagt hele Natten igjennem, især naar det er 
Maaneskin, efter Mus, Rotter, Spidsmus, Muldvarpe, større 
Insekter og unge Fugle. Den flyver ogsaa gjerne ind i 
Dueslagene, men uden at tilføje Duerne nogen Skade; kun 
blive de selvfølgelig i Begyndelsen forskrækkede, men de 
vænne sig efterhaanden til at have den iblandt sig. 
I første Halvdel af April bereder den sig til åt yngle paa 
de ovenfor angivne Opholdssteder, og Hunnen lægger da 
3—4 hvide Æg uden noget Underlag, blot i en Fordybning, 
eller imellem Sten og Kalkbrokker. 
Æggets Længde og Brede: 
Ben: BOM: 
42 » SPA) 
I Aftenskumringen kan man let skyde denne ligesom 
de andre Natugler. Man kan ogsaa fange den påa samme 
Maade som Minervas Ugle. 
Den Nytte, som den stifter ved Tilintetgjørelsen af en 
stor Mængde Mus, er meget betydelig. 
